Datasets:
LocalDoc
/
AzTC

Dataset card Data Studio Files
xet
 Community
Search is not available for this dataset
text
stringlengths
10
518k
“Təbii ki, bu dəyişikliklər çoxdan planlaşdırılıb, lakin hökumət bu yolla sərhəddə baş verən hadisələrlə kadr dəyişiklikləri arasında əlaqə yaratmağa və günahkarların cəzalandırıldığı görüntüsünü verməyə çalışır.
Halbuki, əslində, Müdafiə Nazirliyindəki mənbələrimizin əvvəllər bizə dediyi kimi, müdafiə qüvvələrinin və Baş Qərargahın idarəetmə strukturunda dəyişikliklərin aparılması nəzərdə tutulur və onların məqsədi tamam başqadır”, - deyə məqalədə bildirilib.
Yazıda iddia edilir ki, Ermənistan ordunu Rusiyanın təsirindən uzaqlaşdırmağa və NATO kadrlarını cəlb etməyə çalışır.
“Həmçinin məlumat var ki, bu dəyişikliklərin əsasında Rusiya “məktəbindən” keçmiş və Rusiyanın təsiri altında olan hərbi qulluqçuların əsas vəzifələrindən azad edilməsi məsələsi dayanır.
Məlumata görə, sistem rusiyayönümlü əsgərlərdən təmizlənir və NATO kadrları səhnəyə çıxarılır”, - deyə qeyd edilib.
Rusiyanın Altay diyarında müdafiə sənayesi təyinatlı müəssisənin ərazisində partlayış baş verib.
Bu barədə şəhər meri Viktor Şiqrev özünün “Telegram” kanalında xəbər verib.
Onun sözlərinə görə, partlayış səsi Biyskdəki sənaye zonası ərazisində eşidilib.
Bəzi yerli “Telegram” kanallar partlayışın “Altay Federal Tədqiqat və İstehsalat Mərkəzi” ASC-nin zavodunda baş verdiyini ehtimal ediblər.
Yerli sakinlər partlayışın güclü olduğunu, evlərdə şüşələri silkələdiyini qeyd ediblər.
Onlar hadisənin görüntülərini sosial şəbəkələrdə paylaşıblar.
Xatırladaq ki, bu gün, həmçinin, Rusiyanın Kursk vilayətində Ukraynaya məxsus PUA-nın hücumu nəticəsində neft bazasında yanğın baş verib.
Bu ildən Azərbaycanda yeni Vergi Məcəlləsinin hazırlanması istiqamətində işlərə başlanılıb.
“Bu məqsədlə biznes subyektləri ilə birgə baxış keçiririk.
Yeni Məcəllə təkcə dilin sadələşdirilməsi ilə bağlı deyil.
Biz həm də qanunvericiliyi bir daha təhlil edəcəyik.
Hazırda Məcəllənin Yol Xəritəsini hazırlayırıq.
Biznes subyektləri ilə işçi qaydada görüşlər aparırıq.
Beynəlxalq təcrübəni özümüz də araşdırırıq, məsləhətçi şirkətlər də cəlb edirik.
Yeni Məcəllənin nə vaxt hazır olacağını indi demək tezdir.
Onun başa çatdırılmasını çox uzun illərə buraxmaq istəmirik.
Sadəcə Məcəllənin Yol Xəritəsinin hazırlanmasını yekunlaşdırmamış onun nə vaxt hazır olacağını demək qeyri-ciddi olar”, - deyə o qeyd edib.
S.Musayeva ötən il gündəmə gətirilmiş ƏDV-nin diferensiallaşdırılması məsələsinə də münasibət bildirib:""“Milli Məclisdə də dəfələrlə demişik ki, diferensiallaşdırma məsələsi bir tərəfdən müsbət addım kimi görünə bilər.
Amma bizdə onun alternativi var.
Bu da “ƏDV geri al” layihəsidir.
Biz hazırda baxırıq ki, bu istiqaməti necə stimullaşdıra bilərik.
Bu layihənin inzibatçılığı daha idarəoluna biləndir və sui-istifadə hallarına imkan verməmək baxımından daha əlverişlidir.
Amma yenə də inkar etmirik ki, diferensial dərəcə də ola bilər.
Sadəcə bu gün gündəliyimizdə bu məsələ yoxdur.
Biz onu gündəliyə gətirəndə, hansı məhsul və dərəcələr üzrə olacağına baxılacaq.
Amma bir daha qeyd edim ki, biz bunu başqa bir formada, yəni “ƏDV geri al” layihəsi şəklində tətbiq edirik”.
Xətai rayonunda öz ailə üzvlərini xüsusi amansızlıqla qətlə yetirən 25 yaşlı Əhməd Əhmədovla bağlı bəzi məqamlar üzə çıxıb.
Musavat.com-un hüquq-mühafizə orqanlarından aldığı məlumata görə, Əhməd Əhmədov həqiqətən də ağır psixi xəstədir və onun xüsusi müalicəyə ehtiyacı olub:""“Lakin onun anası, 59 saylı orta məktəbin direktoru Pikə Əhmədova övladının xüsusi tipli xəstəxanada müalicə olunmasına illərlə imkan verməyib.
Bunu da onunla əsaslandırıb ki, oğlu xalq arasında “dəlixana” deyilən xəstəxanaya yatırılsa, onun karyerasına zərər gələr.
Hər kəs deyəcək ki, necə olur, məktəb direktoru öz övladını tərbiyə edə bilmir və onu dəlixanaya salırlar...”"Hüquq-mühafizə orqanlarındakı mənbə deyib ki, bu proses illərlə davam edib və ağır psixi xəstə olan Əhməd Əhmədovu valideynləri gizli müalicə etdiriblər.
Bu müalicədə lazım olan dərmanlar gizli yollarla, yüksək qiymətə əldə edilib.
Əhməd isə bəzən heç dərmanlarını içməyib.
Əldə olunan məlumata görə, qətldən bir gün əvvəl Əhməd Əhmədov Xətai rayonundakı polis bölmələrindən biri tərəfindən xırda xuliqanlıq hərəkətinə görə saxlanılıb:“Atası Mehman Əhmədov 35 saylı bölməyə gedib və oğlunun epilepsiyası olduğunu deyib.
Bildirib ki, sutkalıq həbs versələr, Əhməd polisdə qalsa, epilepsiyası tutacaq və ölə bilər.
Bununla da oğlunun azad edilməsinə nail olub.
Əgər o bilsəydi ki, Əhməd polisdən çıxıb, 24 saat sonra bütün ailəsini öldürəcək, yəqin ki, belə faciəvi səhvə yol verməzdi’’.
Bu məqamda artıq hər kəsə məlum olan bir detalı xatırladaq ki, Əhməd Əhmədov 17 yaşında olarkən bir yeniyetməni xüsusi amansızlıqla bıçaqlayıb, onun şikəst qalmasına səbəb olub.
Həmin zaman da ailəsi onu qoruyaraq qarşı tərəflə barış əldə edib və Əhmədi cəzadan qoruyub.
Mötəbər mənbə iddia edib ki, valideynləri Əhməd Əhmədovdan qorxublar.
Çünki onun tez-tez tutmaları olub və bu zaman özündən çıxıb, aqressiv davranıb, idarəolunmayan hərəkətlərə yol verib.
Ona görə də valideynləri Əhmədə ayrı bir yerdə ev alıb, təmir etdiriblər, Əhmədi də oraya köçürüblər.
Üstəlik, ona maşın da alıblar, gündəlik də 30 manat pul veriblər.
Əhmədovlar əslən Qazaxın Daş Salahlı kəndindəndirlər.
O da məlum olub ki, Əhməd Əhmədov ona “dəli” deyilməsindən çox qəzəblənib.
Daha bir məlumat - Əhmədin qətl törətməsinin bir fraqmentini çəkib yayan isə qonşu qadın olub.
O, videonu çəkməzdən öncə “102” xidmətinə məlumat verib.
Hüquq-mühafizə orqanlarından bildirilib ki, Əhməd 1997-ci il təvəllüdlü bacısı Elmira Əhmədovanı və onun 5 yaşlı qızını boğazlarını bıçaqla kəsərək öldürüb.
Atasını, anasını və 9 yaşlı qardaşı Məhəmməd Əhmədovu balta ilə, başlarını əzərək öldürüb.
Azərbaycan tarixində analoqu olmayan bu qətliam cəmiyyətdə şok effekti yaradıb və dərin izlər buraxıb.
Ona görə də hazırda bütün media quruluşlarının, sosial medianın diqqəti bu hadisə üzərindədir.
Hadisə ilə bağlı araşdırmalar davam edir.
Rusiyanın Belqorod şəhəri Ukrayna Silahlı Qüvvələri tərəfindən raket atəşinə tutulub.
Hücum nəticəsində ikisi uşaq olmaqla azı doqquz nəfər həlak olub, 20 nəfər yaralanıb.
Hadisə nəticəsində ticarət mərkəzinə, avtomobillərə zərər dəyib.
Raketin qalıqları yaxınlıqdakı məktəbin həyətinə düşüb.
Xatırladaq ki, bu gün, həmçinin Rusiyanın Kursk vilayətində Ukraynaya məxsus PUA-nın hücumu nəticəsində neft bazasında yanğın baş verib.
Mənbə:“Shot” “Telegram” kanalı
Ailəsinin beş üzvünü amansızlıqla qətlə yetirməkdə şübhəli bilinən Əhməd Əhmədovun 17 yaşı olarkən bıçaqladığı şəxsin görüntüləri yayılıb.
Musavat.com xəbər verir ki, Əhməd Əhmədov 17 yaşı olanda yaşıdı Ramin Cəfərova 18 bıçaq zərbəsi vurub.
Araşdırma nəticəsində Əhmədin bıçaqladığı şəxslə bağlı bir sıra məlumatlar da əldə edilib.
Məlumata görə, hadisə Xətai rayonu ərazisində baş verib.
Əhməd Əhmədov onu meşəyə aparıb, öncə beşbarmaqla vurub, daha sonra isə bıçaqlayıb.
Həmin zaman polis idarəsindən mətbuata verilən məlumatda deyilir ki, rayon sakini, 1999-cu il təvəllüdlü Ramin Cəfərov naməlum şəxs tərəfindən bıçaqlanıb.
Yaralı ağır vəziyyətdə xəstəxanaya yerləşdirilib.
Həyata keçirilən tədbirlər nəticəsində hadisənin Əhməd Əhmədov tərəfindən törədilməsi müəyyən edilib.
Faktla bağla Xətai Rayon Prokurorluğu tərəfindən Cinayət Məcəlləsinin 29, 120.1-ci (qəsdən adam öldürməyə cəhd) maddəsi ilə cinayət işi başlanılıb.
Sonradan isə bu xəbər bir sıra saytlardan silinib.
Əhmədin bıçaqladığı idmançı Ramin Cəfərovun görüntülərini təqdim edirik:
Ermənistan sponsorlarının əlində dövlətə oxşar bir təşkilata çevrilib.
Azərbaycan torpaqlarının 30 ilə yaxın davam edən işğalı dövründə havadarları Ermənistanı şişirdərək barəsində mif yaratmışdılar.
Guya bu ölkənin ordusu qüdrətlidir, erməni hərbçisi döyüşkəndir və s.Erməni cəmiyyəti də ona sırınan başqa əsassız ideyalar və tarix kimi buna da inanmışdı.
Ancaq Cənubi Qafqazın bu kiçik, zəif və yoxsul ölkəsi barədə deyilənlər sabun köpüyü effekti verir.
Ötən gün Ermənistanın iqtisadiyyat naziri Vaan Kerobyanın istefası baş nazir Nikol Paşinyan hökuməti ilə bağlı yaradılan “təmiz”, “demokratik” imicini də dağıtdı.
Məlum oldu ki, nazir könüllü istefaya getməyib, onu buna məcbur ediblər.
V.Kerobyanın başçılıq etdiyi nazirlikdə isə korrupsiya faktları aşkar olunub.
Bu baxımdan N.Paşinyan hökumətinin də təqdim və təbliğ edildiyi kimi, demokratik, ədalətli, şəffaf, rüşvət və korrupsiyadan uzaq olmadığı üzə çıxıb.
Bunlar həm də İrəvanın Azərbaycana qarşı törətdiyi təxribat, təhrikedici hərəkətlər nəticəsində aşkarlanır.
Ermənistan silahlı qüvvələri fevralın 12-də şərti dövlət sərhədinin Zəngilan rayonu istiqamətində Azərbaycanın mövqelərini atəşə tutub.
Ermənistan ordusunda hansı dəyişikliyə səbəb oldu?
İrəvan iddia edirdi ki, Azərbaycanla sərhəddə Daxili Qoşunların, Gürcüstan tərəfdə isə Milli Təhlükəsizlik Xidmətinin hərbi qulluqçularını yerləşdirib.
Ancaq Azərbaycan Dövlət Sərhəd Xidmətinin qarşı tərəflə bağlı gördüyü cavab tədbirləri nəticəsində məlum oldu ki, Ermənistan sərhəddə “Yerkrapa”nın üzvlərini yerləşdirib.
Özünü könüllü müdafiə qruplaşması sayan silahlılar bu ölkənin ordusunun tərkibinə daxildir.
Bu qruplaşma 1993-cü ilin iyulundan indiyədək fəaliyyət göstərir.
Onlar vaxtilə Azərbaycan torpaqlarının işğalında iştirak ediblər.
Bəzi məlumatlara görə, beş mindən 30 minədək üzvü var.
Hazırda komandiri Sasun Mikaelyandır.
Məlum atışmada bu dəstənin 1957-ci il təvəllüdlü zabiti Ohanesyan Qraçi Talişeviç də zərərsizləşdirilib.
Ermənistanın keçmiş müdafiə naziri Seyran Ohanyan da “Yerkrapa”nın üzvü olub.
Bu hadisə sübut edir ki, Ermənistan bölgədə silahlı qruplaşma yerləşdirir.
67 yaşlı “hərbçi”nin Azərbaycanla sərhəddə xidmət etməsi onu göstərir ki, bu şəxslər İrəvanın saxtakarlıq və yalanlarının tərkib hissəsidir.
Sərhəddəki təxribat Ermənistan silahlı qüvvələrində mərkəzləşmiş komandanlığın olmadığını təsdiqləyir.
Sərhəddəki son hadisə rəsmi İrəvana bir siqnaldır.
Çünki əvvəllər olduğu kimi, “Yerkrapa”dan yenə də siyasi ambisiyaların reallaşmasında istifadə edilə bilər.
67 yaşlı “hərbçi”nin təmas xəttinə göndərilməsinin məsuliyyətini N.Paşinyan hökuməti daşıyır.
Bu həm də belə “könüllü” silahlı dəstənin tərk-silah olunması üçün əsas verir.